**Martfű Város Polgármesterétől**

**ELŐTERJESZTÉS**

**Pályázat benyújtásáról és közbeszerzési eljárás megindításáról**

Tisztelt Képviselő Testület!

Az Új Széchenyi Terv Zöldgazdaság-fejlesztési Program keretében pályázatot kívánunk benyújtani a helyi hő- és hűtési energiaigény kielégítése című, KEOP-4.2.0-A kódszámú pályázati felhívásra.

A projekt keretében a Damjanich János Szakképző Iskola, Gimnázium és Kollégium, valamint a Városi Egészségház épületére kívánunk napelemeket telepíteni folytatva a közintézmények energiatakarékos működtetése érdekében megkezdett fejlesztéseket.

A projekt összköltsége 58,5 millió Ft, melyből a saját erő mértéke – a pályázat 85 %-os támogatási intenzitását figyelembe véve – 8,8 millió Ft.

A benyújtandó pályázatra vonatkozó eljárási rend szerint a benyújtás előtt feltételes közbeszerzési eljárást kell lebonyolítani, ennek eredményeként feltételes eszközbeszerzési szerződést kell kötni, és ezt követően lehet a pályázatot benyújtani.

Martfű Város Önkormányzata Közbeszerzési Szabályzatának 4. § /1/ bekezdése értelmében a közbeszerzési eljárás megindításáról a Képviselő-testületnek kell dönteni.

Az eljárás lefolytatásával a Kármentor Bt-t /5000 Szolnok, Füst Milán út 3. Képviseli: Dr Tóthné Dr Besze Mária/ kívánjuk megbízni.

Kérem a Tisztelt Képviselő-testületet, hogy a pályázat benyújtásáról illetve a közbeszerzési eljárás megindításáról az alábbi határozati javaslatok elfogadásával szíveskedjen dönteni.

Martfű, 2011. május 30.

 Dr Kiss Edit

 Polgármester

Határozati javaslat:

…./2011./VI.01./ határozat

Napelemes rendszer telepítése a Damjanich János Szakképző Iskola, Gimnázium és Kollégium, valamint a Városi Egészségház épületére

Martfű Város Önkormányzatának Képviselő-testülete pályázatot nyújt be Napelemes rendszer telepítése a Damjanich János Szakképző Iskola, Gimnázium és Kollégium, valamint a Városi Egészségház épületére címmel a KEOP-4.2.0-A kódszámú pályázati felhívásra.

A projekt összköltsége 58,5 millió Ft, melyből 8,8 millió Ft saját erő biztosítására Martfű Város Önkormányzata a 2011. évi költségvetése terhére, számlapénz formájában kötelezettséget vállal.

A Képviselő-testület felhatalmazza a Polgármestert, hogy a pályázati dokumentációt Martfű Város Önkormányzata nevében aláírja és azt benyújtsa.

Erről értesülnek:

1./ JNSZ Megyei Kormányhivatal, Szolnok

2./ Valamennyi képviselő, Helyben

…./2011./VI.01./ határozat

Napelemes rendszer telepítése a Damjanich János Szakképző Iskola, Gimnázium és Kollégium, valamint a Városi Egészségház épületére, című feltételes közbeszerzési eljárás megindításáról

Martfű Város Önkormányzatának Képviselő-testülete a Napelemes rendszer telepítése a Damjanich János Szakképző Iskola, Gimnázium és Kollégium, valamint a Városi Egészségház épületére című feltételes közbeszerzési eljárást Martfű Város Önkormányzata Közbeszerzési Szabályzatának 4. § /1/ bekezdése értelmében megindítja.

A beruházás tervezett összköltsége 58,5 millió Ft.

Erről értesülnek:

1./ JNSZ Megyei Kormányhivatal, Szolnok

2./ Valamennyi képviselő, Helyben